ΚΑΝΟΝΙΣΜΟΣ (ΕΚ) αριθ. 805/97 ΤΗΣ ΕΠΙΤΡΟΠΗΣ της 2ας Μαΐου 1997 για τις λεπτομέρειες εφαρμογής των αντισταθμίσεων που αφορούν αισθητές ανατιμήσεις

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 724/97 του Συμβουλίου, της 22ας Απριλίου 1997, για τον καθορισμό των μέτρων και αντισταθμιστικών καταβολών των σχετικών με τις αισθητές ανατιμήσεις που επηρεάζουν τα γεωργικά εισοδήματα (1), και ιδίως το άρθρο 7,

Εκτιμώντας:

ότι ο κανονισμός (ΕΚ) αριθ. 724/97 καθορίζει ότι τα κράτη μέλη δύνανται να χορηγούν αντιστάθμιση στους γεωργούς που έχουν υποστεί τις επιπτώσεις μιας αισθητής ανατίμησης 7 ότι εάν μέρος αυτής της αντιστάθμισης αφορά ιδίως ορισμένες πραγματικές μειώσεις των ενισχύσεων που αναφέρονται στο άρθρο 7 του κανονισμού (ΕΟΚ) αριθ. 3813/92 του Συμβουλίου, της 28ης Δεκεμβρίου 1992, σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (2), όπως τροποποιήθηκε τελευταία από τον κανονισμό (ΕΚ) αριθ. 150/95 (3) 7 ότι ο κανονισμός (ΕΚ) αριθ. 724/97 διευκρινίζει ορισμένους όρους που αφορούν τη χορήγηση και τη χρονική κλιμάκωση της αντιστάθμισης και εκθέτει τη μέθοδο καθορισμού του μεγίστου ποσού που δύναται να χορηγείται από ένα κράτος μέλος 7 ότι η εν λόγω αντιστάθμιση χρηματοδοτείται, στο σύνολό της ή εν μέρει, από τον προϋπολογισμό της Κοινότητας 7

ότι είναι αναγκαίο να καθοριστεί η γενεσιουργός αιτία της γεωργικής ισοτιμίας μετατροπής που χρησιμοποιείται για να μετατραπούν σε εθνικά νομίσματα των κρατών μελών τα ποσά που εκφράζονται σε Ecu 7 ότι, για να διευκολυνθεί η χρηματοδοτική διαχείριση, πρέπει να αποφεύγεται η συσσώρευση κατά τη διάρκεια του ίδιου δημοσιονομικού έτους της πληρωμής πολλών ετήσιων δόσεων αντιστάθμισης 7 ότι, για να ληφθούν υπόψη οι διεθνείς δεσμεύσεις της Ευρωπαϊκής Κοινότητας και να εξασφαλιστεί η διαφάνεια της διαχείρισης, απαιτείται να καθοριστούν διαδικασίες που πρέπει να τηρούν τα κράτη μέλη τα οποία επιθυμούν να χορηγούν αντιστάθμιση 7

ότι, για να επιτευχθεί ο στόχος της, η αντιστάθμιση πρέπει να χορηγείται απευθείας στους δικαιούχους, που είναι κατ' αρχήν οι γεωργοί, εντός ορισμένης προθεσμίας και για ποσά που δεν υπερβαίνουν τις σχετικές απώλειες εισοδήματος 7 ότι, ιδίως, το μέρος της αντιστάθμισης που χορηγείται για τη μείωση των ενισχύσεων, που προβλέπονται στο άρθρο 7 του κανονισμού (ΕΟΚ) αριθ. 3813/92, πρέπει να συμπληρώνει τα ποσά που κατανέμονται δυνάμει των εν λόγω ενισχύσεων 7 ότι, εντούτοις, για να αποφευχθούν, ιδίως, οι διοικητικές επιπλοκές λόγω της χορήγησης μικρών ποσών στους δικαιούχους, δύνανται να εφαρμόζονται, σε ορισμένες περιπτώσεις, απλουστευμένες διαδικασίες χορήγησης 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ο παρών κανονισμός καθορίζει τις λεπτομέρειες που πρέπει να εφαρμόζονται για τη χορήγηση αντισταθμιστικής ενίσχυσης, σύμφωνα με τον κανονισμό (ΕΚ) αριθ. 724/97, με την επιφύλαξη της μεθόδου και των κριτηρίων που πρέπει να χρησιμοποιούνται για την εξέταση, σύμφωνα με το άρθρο 8 του εν λόγω κανονισμού, των αποτελεσμάτων των μειώσεων των γεωργικών ισοτιμιών μετατροπής επί των γεωργικών εισοδημάτων.

2. Κάθε δόση της αντισταθμιστικής ενίσχυσης περιλαμβάνει ένα κύριο ποσό και, σε περίπτωση μείωσης, κατά τη διάρκεια της περιόδου από 1ης Ιανουαρίου 1997 έως 30 Απριλίου 1998, της γεωργικής ισοτιμίας μετατροπής που προβλέπεται στο άρθρο 3 παράγραφος 1 πρώτο εδάφιο του κανονισμού (ΕΚ) αριθ. 724/97, ή στο άρθρο 3 των κανονισμών (ΕΚ) αριθ. 1572/95 (4) και (ΕΚ) αριθ. 2990/95 του Συμβουλίου (5) ένα ή περισσότερα συμπληρωματικά ποσά.

Τα εν λόγω μέγιστα ποσά καθορίζονται σύμφωνα με το άρθρο 4 παράγραφος 2 πρώτο εδάφιο, όσον αφορά το κύριο ποσό, και δεύτερο εδάφιο, όσον αφορά τα συμπληρωματικά ποσά, του κανονισμού (ΕΚ) αριθ. 724/97.

Άρθρο 2

1. Με την επιφύλαξη του άρθρου 4:

α) Ένα κράτος μέλος δύναται να χορηγεί αντισταθμιστική ενίσχυση μόνον μέσω πληρωμών στους δικαιούχους, και χωρίς όρους όσον αφορά τη χρησιμοποίησή της και

β) η αντισταθμιστική ενίσχυση δύναται να χορηγείται μόνον στις γεωργικές εκμεταλλεύσεις και ο ορισμός της γεωργικής εκμετάλλευσης καθορίζεται από το ενδιαφερόμενο κράτος μέλος με βάση αντικειμενικά κριτήρια.

Τα συμπληρωματικά ποσά της αντισταθμιστικής ενίσχυσης χορηγούνται σε συνάρτηση με τις σχετικές ενισχύσεις, που προβλέπονται στο άρθρο 7 του κανονισμού (ΕΟΚ) αριθ. 3813/92 και χορηγούνται για την ετήσια περίοδο που προηγείται της αντίστοιχης εφαρμογής της μειωμένης γεωργικής ισοτιμίας μετατροπής.

2. Το μέγιστο επίπεδο του κύριου ποσού της αντισταθμιστικής ενίσχυσης μετατρέπεται σε εθνικό νόμισμα με την γεωργική ισοτιμία μετατροπής που ισχύει αμέσως πριν από τη σχετική ανατίμηση. Το ανώτατο επίπεδο ενός συμπληρωματικού ποσού της αντισταθμιστικής ενίσχυσης μετατρέπεται με την εν λόγω γεωργική ισοτιμία μετατροπής, που ισχύει αμέσως πριν από τη μείωση που δίνει δικαίωμα στο εν λόγω συμπληρωματικό ποσό.

3. Η καταβολή μιας ετήσιας δόσης της αντισταθμιστικής ενίσχυσης πραγματοποιείται μετά την προθεσμία παρατήρησης που προβλέπεται στο άρθρο 4 παράγραφος 3 του κανονισμού (ΕΚ) αριθ. 724/97 και μετά την έναρξη του πρώτου μήνα της εν λόγω δόσης. Εξάλλου, η πληρωμή ενός συμπληρωματικού ποσού της αντισταθμιστικής ενίσχυσης πραγματοποιείται μετά την ημερομηνία και στο μέτρο που η μείωση του ποσού που προβλέπεται στο άρθρο 7 του κανονισμού (ΕΟΚ) αριθ. 3813/92 έχει πράγματι λάβει χώρα.

Η πληρωμή στον ίδιο δικαιούχο του κύριου ποσού ή ενός από τα συμπληρωματικά ποσά μιας δόσης αντισταθμιστικής ενίσχυσης δεν μπορεί να πραγματοποιηθεί το δημοσιονομικό έτος κατά τη διάρκεια του οποίου πραγματοποιήθηκε η πληρωμή του αντίστοιχου ποσού μιας άλλης δόσης.

Άρθρο 3

1. Το κύριο ποσό της αντισταθμιστικής ενίσχυσης που χορηγείται στο δικαιούχο πρέπει να συνδέεται με το μέγεθος της εκμετάλλευσης κατά τη διάρκεια μιας περιόδου που πρέπει να προβλεφθεί για κάθε περίπτωση σύμφωνα με τα κριτήρια που αναφέρονται στο άρθρο 4 παράγραφος 1 δεύτερο εδάφιο του κανονισμού (ΕΚ) αριθ. 724/97.

Για να καθοριστεί το μέγεθος μιας εκμετάλλευσης, λαμβάνονται υπόψη μόνον τα είδη παραγωγής τα οποία αφορούν οι διατάξεις του άρθρου 6 παράγραφος 1 στοιχείο α) του εν λόγω κανονισμού.

Τα κράτη μέλη δύνανται να καθορίζουν ελάχιστο μέγεθος εκμετάλλευσης μόνον εφόσον αυτό είναι αναγκαίο για τη διευκόλυνση της διαχείρισης της αντισταθμιστικής ενίσχυσης.

2. Το συνολικό ποσό της αντισταθμιστικής ενίσχυσης που μπορεί να χορηγείται για ένα τομέα παραγωγής δεν πρέπει να υπερβαίνει, σε μακροοικονομικό επίπεδο, την αναλογία της συνολικής απώλειας που θίγει το σχετικό τομέα στο συγκεκριμένο κράτος μέλος.

Εν πάση περιπτώσει, η αντισταθμιστική ενίσχυση πρέπει να είναι συμβατή με τις διεθνείς υποχρεώσεις της Κοινότητας.

Άρθρο 4

Σε περίπτωση που το κύριο ποσό της αντισταθμιστικής ενίσχυσης που πρέπει να χορηγηθεί για μία ετήσια δόση, διαιρούμενο διά του εκτιμώμενου αριθμού των σχετικών γεωργικών εκμεταλλεύσεων, είναι χαμηλότερο από 400 Ecu, το ποσό αυτό μπορεί να χορηγηθεί για το σύνολο των δικαιούχων και για την εν λόγω δόση, με μέτρα σχετικά με τη γεωργική οικονομία:

- τα οποία είναι συλλογικά και γενικού ενδιαφέροντος ή

- για τα οποία οι κοινοτικές διατάξεις επιτρέπουν στα κράτη μέλη να χορηγούν εθνική ενίσχυση μέσα στα όρια που γίνονται αποδεκτά από την πολιτική των κρατικών ενισχύσεων.

Η εισαγωγή των εν λόγω μέτρων δεν δύναται να υπερβαίνει τη διάρκεια των τριών ετησίων δόσεων και πρέπει να ολοκληρωθούν εντός των επόμενων έξι μηνών.

Για να είναι επιλέξιμα για κοινοτική χρηματοδότηση, τα μέτρα πρέπει να είναι πρόσθετα, είτε από τη φύση τους, είτε από την άποψη του ύψους της ενίσχυσης, αυτών που θα είχε εφαρμόσει το κράτος μέλος εάν δεν υπήρχε η ενίσχυση, και δεν πρέπει να τυγχάνουν άλλων κοινοτικών χρηματοδοτήσεων.

Άρθρο 5

1. Η αίτηση για άδεια χορήγησης της αντισταθμιστικής ενίσχυσης πρέπει να υποβάλλεται στην Επιτροπή από το κράτος μέλος πριν από το τέλος του δωδέκατου μήνα που ακολουθεί το μήνα της σχετικής αισθητής ανατίμησης. Εντούτοις, για τα συμπληρωματικά ποσά της αντισταθμιστικής ενίσχυσης, η αίτηση πρέπει να συμπληρωθεί μέχρι το τέλος του έκτου μήνα που ακολουθεί το μήνα της μείωσης της γεωργικής ισοτιμίας μετατροπής. Η αίτηση πρέπει να περιλαμβάνει επαρκείς πληροφορίες ώστε να μπορεί η Επιτροπή να εξακριβώνει τη συμβατότητα που αναφέρεται στην παράγραφο 2.

2. Σύμφωνα με τη διαδικασία που καθορίζεται στο άρθρο 93 παράγραφος 3 της συνθήκης και τις διατάξεις του παρόντος κανονισμού, η Επιτροπή εξακριβώνει τη συμβατότητα των αιτήσεων ενίσχυσης με την κανονιστική ρύθμιση που ισχύει σχετικά με τις αντισταθμίσεις για τις αισθητές ανατιμήσεις.

3. Η Επιτροπή διαθέτει προθεσμία δύο μηνών για να εγκρίνει την αντισταθμιστική ενίσχυση, η οποία υπολογίζεται από τη λήψη της αίτησης που αναφέρεται στην παράγραφο 1. Εάν η Επιτροπή δεν διατυπώσει γνώμη εντός της εν λόγω περιόδου, τα προβλεπόμενα μέτρα δύνανται να τεθούν σε εφαρμογή με την προϋπόθεση ότι το κράτος μέλος το έχει κοινοποιήσει προηγούμενως στην Επιτροπή.

4. Κάθε κράτος μέλος που προτίθεται να χορηγήσει αντισταθμιστική ενίσχυση πρέπει να θεσπίζει τα αναγκαία εθνικά μέτρα μέσα σε προθεσμία ενός έτους που υπολογίζεται από την ημερομηνία της απόφασης της Επιτροπής ή της προηγούμενης κοινοποίησης του κράτους μέλους που προβλέπονται στην παράγραφο 3.

Άρθρο 6

Το ενδιαφερόμενο κράτος μέλος υποβάλλει κάθε έτος στην Επιτροπή έκθεση για την εφαρμογή των μέτρων αντισταθμιστικής ενίσχυσης με αναλυτική παρουσίαση των καταβληθέντων ποσών. Η πρώτη από αυτές τις εκθέσεις πρέπει να υποβληθεί το αργότερο 18 μήνες μετά την απόφαση ή μετά την κοινοποίηση από το κράτος μέλος που αναφέρονται στο άρθρο 5 παράγραφος 3.

Άρθρο 7

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 2 Μαΐου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 108 της 25. 4. 1997, σ. 9.

(2) ΕΕ αριθ. L 387 της 31. 12. 1992, σ. 1.

(3) ΕΕ αριθ. L 22 της 31. 1. 1995, σ. 1.

(4) ΕΕ αριθ. L 148 της 30. 6. 1995, σ. 1.

(5) ΕΕ αριθ. L 312 της 23. 12. 1995, σ. 7.